kardosdrur/scandi-wiki huggingface dataset:
Person Reserve

Person Reserve (PR) er en enhed til at beskrive mængden af en ressource, der stadig er tilgængelig for en gennemsnitlig verdensborger og dennes efterkommere. Hvert menneske kan bruge 1 PR til sig selv og dennes efterkommere. I de fleste miljøvurderinger udregnes det i tusindedel af person reserve (mPR).

Udregning

Eksempel 
Aluminium: 1,5 mPR/kg Al
Stål, maskinstål: 0,08 mPR/kg Fe, 0,05 mPR Mn

Udregning 
Eksempel for udregning ved to kg materiale

Aluminium: 
Rustfrit stål:

Fodnoter 

 
Økologi
Christian Friedrich Abercron

Christian Friedrich Abercron (født 8. maj 1748 i Glückstadt, død 26. februar 1815 i Rendsborg) var en dansk officer, far til Carl Friedrich Jürgen Peter Abercron.

Han var søn af oberstløjtnant i Dronningens Livregiment David (eller Daniel) Vilhelm Abercron (ca. 1718-1791) og Maria Elisabeth Metzger (1715-1799), en borgerdatter fra Glückstadt. På fædrene side hørte han til den skotske slægt Abercromby. Abercron indtrådte i sit 14. år som underofficer i Dronningens Livregiment, udnævntes 1769 til sekondløjtnant og avancerede derpå langsomt gennem de følgende militære grader: Premierløjtnant 1782, karakteriseret kaptajn 1789 og kaptajn 1790. Først 1808 nåede han, der dengang var ansat i det Oldenborgske Infanteriregiment, at blive oberstløjtnant, og han deltog samme år som kommandør for regimentets 1. Bataljon i bevægelserne på Fyn mod de insurgerende spanske hjælpetropper.

Det næste år fik han lejlighed til at udmærke sig under ekspeditionen, der af et kombineret dansk-hollandsk korps iværksattes mod friskarehøvdingen Schill, og han fremhæves i rapporterne for den bravour, hvormed han ved stormen på Stralsund førte sin bataljon frem til angreb. Han hædredes i den anledning såvel med Dannebrogordenens ridderkors som med den hollandske Reunionsorden. 1812 avancerede han til oberst og kommandør for regimentet, hvis fire musketerbataljoner var indlemmede i den "bevægelige Armédivision", der under Johann Ewalds kommando var opstillet i det sydlige Holsten.

Det følgende år betroedes ham befalingen over 2. Brigade af dette korps, der nu under navn af Auxiliærkorpset kommanderedes af prins Frederik af Hessen og var underlagt marechal Louis-Nicolas Davout, og i de bevægelser og kampe, som korpset deltog i, således blandt andet i den for de danske våben glimrende arrièregardetræfning ved Sehested, fik han lejlighed til også i de højere kommandoposter at vise sig som en erfaren og omsigtsfuld fører.

Abercron blev gift 1792 med Margarette Sophie Amalie Wilcken(s) (12. februar 1766 i Nortorf - 27. maj 1820 i Rendsborg), datter af løjtnant, senere kaptajn Thomas Caspar Wilcken (ca. 1730-1791, gift 2. gang 1775 med Hedvig Ida Nasser, 1737-1823) og Magdalene Dorothea Asmussen (død 1774). Han døde i Rendsborg 26. februar 1815 og er begravet der.

Han er gengivet i en miniature tilskrevet Heinrich Jacob Aldenrath (Det Nationalhistoriske Museum på Frederiksborg Slot).

Kilder 
 
 Johan Daniel Timotheus Manthey, Ridderes Levnetsløb 1809-17.
 C.Th. Sørensen, Kampen om Norge.

Officerer fra Danmark
Riddere af Dannebrog
Personer i Napoleonskrigene fra Danmark-Norge
Danskere i 1700-tallet
Danskere i 1800-tallet
Personer fra Glückstadt
Artikler fra 1. udgave af Dansk biografisk leksikon
Rydebäck

Rydebäck er en by i Skåne i Sverige. Byen ligger i Helsingborgs kommun og er beliggende syd for Helsingborg. Byen havde i 2010 5.141 indbyggere. 

Byer i Helsingborgs kommun
Region Skåne

Region Skåne eller Skåne Regionale Råd er et landsting i Skåne Län i Sverige. Region Skåne (eller formelt Skåne läns landsting) blev oprettet den 1. januar 1999, ved sammenlægningen af Malmöhus län og Kristianstads län og nogle af de opgaver, der håndteredes af Malmø kommun.

Regionen har ansvaret for det offentlige sundhedsvæsen, ansvaret for kollektivtrafikken samt udviklingen af infrastrukturen i länet. Samtidigt har Region Skåne ansvaret for samordning af erhvervsudviklingen, miljø- och planarbejdet på länsniveau samt interregionalt samarbejde. Sideløbendende driver regionen kulturel virksomhed.

Inden Region Skåne blev dannet som en administrativ enhed i 1999 var en regional sammenslutning, der omfattede de 33 kommuner, de daværende län Kristianstad og Malmöhus og byen Malmø, ansvarlig for at samordne den regionale udvikling, specielt på sundhedsområdet.

Skåne
Etableret i 1999
Bunkeflostrand

Bunkeflostrand er en bydel i Malmö kommune i Skåne län, Sverige. Bunkeflostrand er beliggende syd for Øresundsbroen og indgår i dag i byområdet Väster. Bunkeflostrands østlige del omfattes af området Annestad.

Bunkeflostrand har 10.386(2010) indbyggere.

Kilder 

Byer i Malmö kommun
Mardalsfossen

Mardalsfossen (også Søndre Mardalsfossen, Søre Mardalsfossen og Østre Mardalsfossen) er et vandfald ved sydenden af Eikesdalsvatnet i Nesset kommune i Romsdal i fylket Møre og Romsdal i Norge. Vandfaldet er en del af elven Mardøla, (også kalt Søndre Mardøla og Østre Mardøla) i det den falder 705 meter ned mod Mardalen ved sydenden af Eikesdalsvatnet i bygden Eikesdal.

Vandfaldet får vand fra Mardalstjønna (der nu er reguleret), som ligger lige over vandfaldets top på 945 moh. og består af to store fald. Begge faldene har frit fald og det øverste er det højeste; det ender i en del mindre kaskadefald ved bunden.

Der går bilvej frem til en parkeringsplads nedenfor fossen, med udsigtsplads og information om vandfaldet og området. Fra parkeringspladsen er der 30–45 minutters let gang op til fossen.

Mardøla er reguleret til udnyttelse af vandkraft i Grytten kraftverk, men fra 20. juni til 20. august lukkes der, på grund af turismen, tre kubikmeter vand ud i sekundet hele døgnet. Resten av året ledes vandet til vandmagasinerne Grøttavatnet og Mongevatnet.

Mardalsfossen kom i fokus i 1970, under Mardøla-aktionen, hvor filosoffen Arne Næss sammen med omkring 300 andre, lænkede sig til klipperne som protest mod reguleringen af vandfaldet.

Uenighed om højde 
Vandfaldet er ofte fejlagtigt blevet regnet for at have det højeste fald i Norge, og højden 298 meter er blevet brugt. Kilderne er derimod uenige om tallene.

SSBs Statistiske årbok fra 2007 lister Søndre Mardalsfoss som Norges næst højeste vandfall med 705 meter, og sjette højeste lodrette vandfald med 250 meter. Vandfaldsdatabasen world-waterfalls.com regner vandfaldet til 645 meter, og det højeste fald til 345 meter.

Referencer 

Vandfald i Møre og Romsdal
Tygelsjö

Tygelsjö er en by i Malmø Kommune, Skåne län, Sverige. Tygelsjö fungerer samtidig også som en forstad til Malmø og ligger vest for E6 og E22. Byen har busforbindelser til Malmø og Vellinge. Byen har 2.783 indbyggere (2012). 

Tygelsjö blev grundlagt i middelalderen. I 1880'erne fik byen en jernbanestation på banen mellem Malmø og Trelleborg, og i 1898 tilføjedes en sidebane til Klagshamn. Den middelalderlige kirke blev revet ned og erstattet af den nuværende Tygelsjö Kirke, som blev opført omkring 1900.

Kilder 

Byer i Malmö kommun
Liechtenstein ved sommer-OL 2012

Liechtenstein deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

   

Lande ved sommer-OL 2012
2012
Rock in Rio

"Rock in Rio" er en serie rockfestivaler oprindeligt i Rio de Janeiro i Brasilien siden 1985. De spiller alt fra pop rock og new wave til hardcore punk og heavy metal. Der er også holdt festivaler under navnet i Lissabon i Portugal og i Madrid i Spanien. I 2014 bliver Buenos Aires i Argentina den fjerde værtsby for festivalerne.

Rock in Rio 5 er planlagt til afholdelse i september 2013, med deltagelse af bl.a. Muse, Bruce Springsteen, Metallica, Iron Maiden and Beyoncé

Referencer 

Musikfestivaler i Brasilien
Rio de Janeiro
Polsk Wikipedia

Den polsksprogede Wikipedia blev lanceret den 26. september 2001, og havde pr. 14. marts 2013 over 956.000 artikler. Det er den næststørste Wikipedia på et slavisk sprog målt på antal artikler og den næststørste wikipedia på et sprog, der kun er officielt sprog i et land. I november 2016 er det den 11. største wikipedia.

Historie 
Polsk Wikipedia var fra september 2001 som et uafhængigt projekt under domænet wiki.rozeta.com.pl . På forslag fra grundlæggerne af Engelsk Wikipedia blev siden en del af det internationale projekt som http://pl.wikipedia.com den 12. januar 2002 og som http://pl.wikipedia.org 22. november 2002. For at undgå cybersquatting, der kunne frustrere potentielle brugere har Polsk Wikipedia også sit eget domæne "wikipedia.pl" som omdirigerer til pl.wikipedia.org.

Kilder

Eksterne henvisninger 

Wikipedia efter sprog
Etableret i 2001
Hilderik

Hilderik (460'erne - 533), også kendt som Childerik, var  vandalsk konge 526—530. 

Hilderik var søn af kong Hunerik og den vestromerske prinsesse Eudokia. For at bane vejen for sin søns
tronbestigelse havde faren ladet flere af sine slægtninge dræbe, men det var ikke særligt heldigt for vandalerne, at Hilderik blev deres konge. Han var en svag, blødagtig fyrste og håbløs til at herske over et krigerfolk. Ved
sit venskab med Konstantinopel og sin tolerance mod katolikkerne oprørte han sine undersåtter, fordi de var arianske.
 
Da han brød den gode forståelse med østgoterne, vandalernes tidligere forbundsfæller, stod både hans og folkets magt på svage fødder. Nationalpartiets fører, Gelimer, rejste sig til slut mod ham. Han opkastede sig
til konge og lod Hilderik fængsle, og da kejser Justinian 1. benyttede sig heraf til at erklære vandalerne krig, henrettedes Hilderik i fængslet (533). 

Vandalernes konger
Finsk Wikipedia

Den finsksprogede udgave af Wikipedia lanceredes i slutningen af 2002 og forblev på et primitivt stadie indtil godt inde i 2003. Udviklingen begyndte at tage fat i slutningen af 2003 og steg stødt gennem 2004. I november 2016 er den finsksprogede wikipedia den 22. største udgave af Wikipedia.

Milepæle 
 300.000 artikler - 26. juni 2012
 200.000 artikler - 12. april 2009
 100.000 artikler - 11. februar 2007
 50.000 artikler - 21. februar 2006
 15.000 artikler - 9. februar 2005
 5.000 artikler - April 2004
 1.000 artikler - September 2002

Noter

Eksterne henvisninger 

 Finnish Wikipedia mobile version 
 Report from the Finnish Wikipedia, from Wikipedia Signpost (i Engelsk Wikipedia), 2006-10-23.

Wikipedia efter sprog
Etableret i 2002
Vestjysk BANK Arena

Navnet Vestjysk BANK Arena henviser til flere forskellige lokaliteter:

 Vestjysk BANK Arena (Lemvig) en sportshal i Lemvig.
 Vestjysk BANK Arena (Hadsten) en sportshal i Hadsten.
 Vestjysk BANK Arena (Hvide Sande) et idrætsanlæg i Hvide Sande.
Eikesdalsvatnet

Eikesdalsvatnet er en sø i Nesset kommune i Møre og Romsdal fylke i Norge. Den ligger 22 moh. og største dybde er 155 m. Søen er lang og smal – cirka 18 km i luftlinje, og har et areal på 23 km², hvilket gør Eikesdalsvatnet til den største sø i Møre og Romsdal.

I sommersæsonen sejler færgen MF Mardøla på Eikesdalsvatnet mellem Øverås i nordenden og Eikesdalen i sydenden.

Vejen langs søen ind til Eikesdalen, fylkesvej 191 Eikesdalsvegen, har vært lukket flere gange på grund af stenskred. I august 2003 blev 70 personer isoleret, da 200 meter af vejen forsvandt på grund af oversvømmelse efter et kraftigt regnskyl. Der er lagt meget arbejde i at sikre vejen, blandt andet fik man bygget Viketunnelen; men dele af vejen er stadig truet af skred.

Eikesdalsvatnet er omkranset af bjerge med toppe mellem 1.500 og 1.800 moh. med bratte bjergsider ned mod Eikesdalsvatnet. Skråningerne omkring søen er dækket af løvskov, deriblandt Nordeuropas største hasselskov.

Eikesdalsvatnet har flere tilløb, blant andre Aura, som løber gjennom Eikesdalen fra Aursjøen. Det mest kendte tilløb er Mardøla med den berømte Mardalsfossen.

Noter 

Søer i Møre og Romsdal
Vestjysk BANK Arena (Hadsten)

Vestjysk BANK Arena (el. Hadsten Hallen) er en idrætshal i Hadsten. Hallen er hjemmebane for Hadsten Sportsklubs 1. divisionsdamer. Den har tidligere gået under navnet Hadsten Hallen, men blev omdøbt som følge af et navnesponsorat fra Vestjysk Bank, efter denne blev klubbens hovedsponsor efter Hadsten Banks konkurs. Hallen er ejet af Favrskov Kommune, men ifølge borgmester Nils Borring er navnesponsoratet tænkt som en mulig privatisering af hallen.

Se også 
 Hadsten Sportsklub

Eksterne henvisninger 
 Hadsten Sportsklubs hjemmeside
 Kommunale Haller - Favrskov Kommune

Fodnoter 

Idrætshaller i Danmark
Bygninger, konstruktioner og anlæg i Hadsten
Carl Friedrich Jürgen Peter Abercron

Carl Friedrich Jürgen Peter Abercron (født 20. december 1796 i Rendsborg, død 26. maj 1856 i Hamborg) var en dansk officer.

Han var søn af Christian Friedrich Abercron og var ligeledes en dygtig soldat, der var udgået fra Holstenske Militærinstitut som sekondløjtnant og havde tjent under faderen ved Oldenborgske Infanteriregiment og udmærket sig i krigen 1813 i slaget ved Sehested. Han blev derfor Ridder af Dannebrog 1814. Abercron havde dog tidligt lagt et udpræget slesvig-holstensk sindelag for dagen, og han plettede familienavnet, der nu i henved 150 år havde været båret med ære af talrige officerer i den danske hær, ved i 1848 som kaptajn i 16. Linjeinfanteribataljon ganske at svigte fanen og ved at forlede sine sønner, der var danske kadetter, til at desertere fra Landkadetakademiet. I oprørsarmeen betroedes ham vigtige kommandoposter, og i slaget ved Isted var han chef for 2. Insurgentbrigade, der dannede Willisens højre fløj og havde til opgave at omgå og falde den danske hær i ryggen. Abercrons fremadgående bevægelse blev imidlertid standset af brigaden Krabbe kort foran passet ved Vedelspang, og der udspandt sig som bekendt her mellem de to hærafdelinger en skarp, standende strid, der, hvad den taktiske føring på begge sider angik, dannede en af slagets smukkeste episoder. Han udelukkedes 1852 fra amnesti og fik frataget sit ridderkors.

Kilder 
 , beskrevet under faderen Christian Frederik Abercron
 Johan Daniel Timotheus Manthey, Ridderes Levnetsløb 1809-17.
 C.Th. Sørensen, Kampen om Norge.

Officerer fra Danmark
Personer i Napoleonskrigene fra Danmark-Norge
Personer i Treårskrigen fra Slesvig-Holsten
Danskere i 1800-tallet
Personer fra Rendsborg
Tilhængere af slesvig-holstenismen
Artikler fra 1. udgave af Dansk biografisk leksikon
Koreansk Wikipedia

Den koreansksprogede wikipedia blev lanceret i oktober 2002 og nåede 10.000 artikler 4. juni 2005. Pr. 13. juli 2012 havde den koreansksprogede wikipedia 214.669 artikler og var den 21. største udgave af Wikipedia. I november 2016 er den koreansksprogede wikipedia den 27. største udgave af Wikipedia.

Historie 
Koreansk Wikipedia benyttede en ældre version af MediaWiki. Softwaren havde problemer med at repræsentere Hangul, hvilket begrænsede brugen. I august 2002 blev softwaren opgraderet og kunne nu understøtte ikke-engelske alfabeter som hangul. Tiltrods for dette var der stadig problemer med Internet Explorers visninger, således at bidragene fortsat var få. Tiltrods for dette steg antallet af nye artikler fra oktober 2002 til juli 2003 fra 13 til 159 og i august 2003 nåede man 348 artikler. Endelig i september 2003 var hangul-problemet løst.

Hangul og Hanja 
Koreansk Wikipedia er skrevet næsten 100 % i hangul. Hanja benyttes kun til at belyse bestemte udtryk og angives typisk i parentes. En gruppe ved navn Dajimo arbejder på at introducere et blandet koreansk alfabet på Koreansk Wikipedia. En anmodning om en separat Wikipedia i blandingsskriften blev imidlertid afvist.

Dialekter 
Der er to primære standarder inden for koreansk, den sydkoreanske standard og den nordkoreanske standard. Nordkoreanerne er underrepræsenterede på den koreanske wikipedia pga. nordkoreansk censur på internettet i Nordkorea. Da de fleste brugere er sydkoreanere, skrives de fleste artikler også på sydkoreansk dialekt. Det officiele navn for Wikipedia er  Hangugeo Wiki-baekgwa. Hangugeo er navnet for koreansk i Sydkorea og baekgwa er en forkortelse for  baekgwasajeon "encyklopædi".

Noter

Eksterne henvisninger 

 Korean Wikipedia mobile version

Wikipedia efter sprog
Etableret i 2002
Yeoman Warders

Yeoman Warders of His Majesty's Royal Palace and Fortress the Tower of London, and member of the Sovereign's Body Guard of the Yeomen Guard Extraordinary, eller beefeaters som de oftest kaldes, er de traditionelle vogtere af Tower of London i Storbritannien. The Yeoman Warders (The Yeomen of the Guard) blev indsat af Henrik 7. i 1485, hvor de fungerede som den britiske monarks personlige livvagter og fulgte ham eller hende i kamp. Opgaven som livvagt ophørte under Georg 2., og de kæmpede deres sidste slag mod franskmændene i Slaget ved Dettingen i 1743.

Kongelige fangevogtere 
Under Henrik 8. fik Yeoman Warders også rollen som (kongelige) fangevogtere på Tower of London. Det var i denne periode, de fik retten til at bære "the royal livery" – den røde livrédragt eller uniformen, som de fortsat bærer mere eller mindre uforandret fra tudortiden, når monarken er i Tower, eller der foregår en statsceremoni. De bærer til daglig en mørkeblå hverdagsuniform med monarkens monogram i rødt og røde striber og med moderne bukser.

Beefeaters 
Det vides ikke helt, hvor navnet "beefeaters" kommer fra. Teorier udspringer fra det franske ord buffetier, som betyder "(kongelig) opvarter", til historien om at vagterne fik deres daglige rationer bestående af oksekød og derfor blev kaldt beef eaters («oksekødspisere»). Da greven af Toscana besøgte Tower of London i 1669, skrev han følgende om beefeater-vagterne: "En stor ration oksekød gives til dem dagligt ved hoffet. Det er måske derfor, de kaldes for beefeaters."

Vagtkorpset blev etableret i 1485 som Henrik 7.'s livgarde. Efter Henriks død i 1507 blev de vagter og fangevogtere i Tower of London. I 1552 fik de deres røde guldudsmykkede uniformer. I dag passer vagterne officielt på de britiske kronjuveler. Beefeaterne er først og fremmest professionelle soldater og skal have mindst 22 års pletfri tjeneste bag sig og minimum have rang af oversergent.

Warders i dag 
I dag har Yeoman Warders kun ceremonielle opgaver og fungerer stort set som turistguider. Alligevel anses det som en ære at få stillingen. Det er kun underofficerer fra hæren og marinen, som har været i tjeneste dér i mindst 22 år, som kan blive yeoman warders.

Kilder 
 Richard Herrmann: Mine gleders by, Cappelens Forlag, 1983
 The Official Guidebook, The Tower of London, 2002

Eksterne henvisninger 

Englands historie
London
Hadsten Håndbold

Hadsten Håndbold er en dansk håndboldklub fra Hadsten i Østjylland. Klubbens kvindehold spiller i 1. division i sæsonen siden 2012. Kvindeholdets cheftræner er Mathias Broløs. Hjemmebanen er Vestjysk BANK Arena.

Tidligere kvindelig landsholdspiller Anne Dorthe Tanderup startede sin håndboldkarriere som U8 spiller i Vissing-Hadsten HK og tidligere landsholdsspiller Maria Fisker har ligeledes spillet i klubben.

Historie 
HSK Håndbold fik sit nuværende navn i 2005, da den tidligere divisionsklub Vissing-Hadsten HK fusionerede med Hadsten Gymnastikforening.

Resultater

Nuværende trup

Spillertruppen 2021-22

Se også 
 Hadsten Sports Klub

Eksterne henvisninger 
 Håndboldafdelingens hjemmeside

Håndbold
Håndboldklubber i Danmark
Nynorsk Wikipedia

Den blev oprettet 31. juli 2004. Den første artikel var om øen :nn:Sekken. Wikipedia på nynorsk kalder sig for "Wikipedia - Det frie oppslagsverket".

Nynorsk Wikipedias milepæle  
10.000 artikler 7. august 2005 med artiklen om forfatteren og folkemindesamleren :nn:Edvard Langset
25.000 artikler 11. august 2007 med artiklen om den medfødte hjertefejl :nn:Fallots tetrade
50.000 artikler 11. juli 2009 med artiklen :nn:Fødsel
75.000 artikler 21. november 2011 med artiklen om den italienske barokkmaler :nn:Caravaggio
100.000 artikler 9. april 2013 med artiklen om den ungarske sanger :nn:ByeAlex

Se også 
 Nynorsk nettleksikon – om forskellige projekter for at lave et nynorsk opslagsværk på internettet
 Wikipedia – artikel om fænomenet Wikipedia.
 Wikipedia:Historien om Wikipedia på bokmål og riksmål
 Nordsamisk Wikipedia

Kilder

Eksterne henvisninger 

Wikipedia efter sprog
Etableret i 2004
Nynorsk sprog
Beaglekanalen

Beaglekanalen er et smalt stræde i øgruppen Ildlandet der udgør Sydamerikas absolut sydligste del. Strædet er det ene af de tre passagemuligheder, der er mellem Stillehavet og Atlanterhavet syd om Sydamerika. De to andre er Magellanstrædet nord for og Drakestrædet syd for. I den østlige ende danner Beaglekanalen, der er ca. 240 km (130 sømil) lang, også grænsen mellem Argentina mod nord og Chile mod syd. Den vestlige ende ligger helt indenfor Chiles grænser.

Beaglekanalen er opkaldt efter skibet HMS Beagle, på dets første af tre hydrografiske kortlægnings-ekspeditioner af kyst- og havområder omkring Sydamerikas sydspids fra 1826 til 1830. På skibets anden kortlægningstur deltog Charles Darwin der, da de nåede Beaglekanalen den 29. januar 1833, for første gang så gletsjere, og beskrev dem i sin notesbog med disse ord: “many glaciers beryl blue most beautiful contrasted with snow”.

De to største byer langs strædet er; Ushuaia (56.956 indbyggere) i den argentinske provins Tierra del Fuego og Puerto Williams (1.952 indbyggere) i den chillenske provins Antártica Chilena. Sidstnævnte har også æren af, at være verdens sydligste by med mere end 1.000 indbyggere.

Beaglekanalens nordlige bred ligger på øen Isla Grande de Tierra del Fuego, som på nordsiden afgrænses af Magellanstrædet. Mod syd afgrænses Beaglekanalen af flere øer, de to store; Hoste og Navarino, er mange gange større end de resterende øer. Mod vest er Beaglekanalen snævrest og deler sig i to rundt om Gordon-øen. Den nordvestlige gren fører ud til Darwin Sundet der ligger ud til Stillehavet. Ved beaglekanalens østlige udmunding ligger flere mindre øer, med øerne; Picton, Lennox og Nueva, som de største.

Beagle-konflikten 
Suveræniteten over øerne ved strædets østlige ende og adgangen til Beaglekanalen, har været årsag til en næsten hundrede år lang grænsekonflikt mellem Chile og Argentina kaldet Beagle-konflikten. Periodisk har konflikten været af militær karakter. Da Argentina startede Falklandskrigen mod Storbritannien i 1982, var Chile det eneste sydamerikanske land der støttede briterne, bl.a. med adgang til flybaser. Beagle-konflikten blev først bilagt ved Freds- og venskabstraktaten af 1984, der blev foranstaltet med hjælp og mægling fra pave Johannes Paul 2. side, igennem en seks-årig periode.

Beaglekanalen i maleri 
Som skibsmaler tegnede og malede Conrad Martens i akvareller i 1833/34 under HMS Beagles anden rejse i Tierra del Fuego. Henvises venligst Richard D. Keynes: The Beagle Record: Selections from the Original Pictorial Records and Written Accounts of the Voyage of H.M.S. Beagle. CUP Archive, 1979, .

Kilder 

Stræder (farvand)
Sydamerikas geografi
Ove Hansen (sagfører)

Ove Hansen (født 4. januar 1925 i København, død 4. marts 2013 i Viborg) var en dansk landsretssagfører.

Han blev cand. jur. 1951 og landsretssagfører 1958 med møderet for Højesteret 1963. 1986-93 var han formand for Advokatsamfundets Erstatningsfond og 1980-85 medlem af Strafferetsplejeudvalget. 1990-94 var Hansen formand i Skattesagsfonden og 1964-93 i Sundolitt A/S. Fra 1977 var han medlem af Advokatrådet. Han var også medlem af hovedbestyrelsen i Spastikerforeningen og Ridder af 1. grad af Dannebrogordenen (siden 24. oktober 1994).

Han blev gift 7. marts 1953 med sygeplejerske Ingeborg Dalgaard (født 4. juli 1928), datter af proprietær Christian Dalgaard og hustru.

Kilder 
Kraks Blå Bog 2000.

Eksterne henvisninger 
 

Personer i Kraks Blå Bog (afdøde)
Advokater fra Danmark
Riddere af 1. grad af Dannebrog
Danskere i 1900-tallet
Personer fra København
Nordisk Gummi & Guttapercha Co.

Nordisk Gummi & Guttapercha Co. A/S er en dansk gummifabrik.

Den blev grundlagt den 10. december 1884 af Fr. Bauer (død 1932) og omdannet til aktieselskab i 1932. I 1950 var E.G. Kofoed (1898-?) direktør.

Virksomheden lå tidligere på adressen Ved Amagerbanen 17-19 på Amagerbro, men liger nu i Korskær 2 i Stenløse.

Litteratur 
 Olesen, Willy: Historien om Dansk Gummiindustri, RU-CHEM: 1995.

Kilder 
 Danmarks ældste forretninger 1100-1911, Kraks Forlag 1950

Gummivirksomheder i Danmark
Danske virksomheder etableret i 1884
Tidligere virksomheder i København
Stenløse